**TADBIRKORLIK NIMA?**

Tadbirkorlik bozor iqtisodiyotining asosini tashkil etib, uning ishtirokchilarini harakatga undovchi faoliyat hisoblanadi.

Tadbirkorlik faoliyati (tadbirkorlik) tadbirkorlik faoliyati subyektlari tomonidan qonun hujjatlariga muvofiq amalga oshiriladigan, o‘zi ta­ vakkal qilib va o‘z mulkiy javobgarligi ostida daromad (foyda) olishga qaratilgan tashabbuskorlik faoliyatidir***.***

***O‘zbekiston Respublikasining 2012-yil 2-maydagi O‘RQ-328-sonli yangi tahrirdagi «Tadbirkorlik faoliyati erkinligining kafolatlari to‘g‘­ risida»gi qonuni, 3-modda***

Tadbirkor ishlab chiqarishning boshqa asosiy omillari – yer (tabiiy re-surslar), kapital (ishlab chiqarish vositalari) va mehnat resurslarini o‘zaro biriktirib, ularning bir-biriga muvofiq harakatini ta’minlab, yangi mahsu-lotlarni ishlab chiqarish yoki xizmat ko‘rsatishni amalga oshiradi.



**Tadbirkor** – tadbirkorlik layoqatiga, ya’ni qandaydir turdagi tovar ishlab chiqarish yoki xizmat ko‘rsatish jarayonini tashkil eta olish borasida bilim, ko‘nikma va tajribaga ega shaxs.

**TADBIRKORLIKNING ASOSIY JIHATLARI**

Agar tadbirkor bo‘lishni istasangiz, siz o‘zingizda tadbirkorlikning aso-siy jihatlarini shakllantirishingiz zarur bo‘ladi. Ular quyidagilar:

1. **Tashabbuskorlik.** Aynan tadbirkor o‘z g‘oyasini amalga oshirib, foyda olish maqsadida iqtisodiy resurslarni o‘zaro biriktirish orqali yangi mahsulot va xizmatlar yaratish tashabbusini ilgari suradi.
2. **Tavakkalchilik.** Tadbirkor o‘z faoliyatini qanchalik puxta rejalashti-rishidan qat’i nazar, uning muvaffaqiyatli amalga oshishi kafolatlanmagan. Faoliyat davomida uning natijasiga salbiy ta’sir ko‘rsatuvchi juda ko‘p xavf-xatar (risk)lar paydo bo‘lishi mumkin. Tadbirkor – bu turli xavf-

xatar, muammo va to‘siqlardan cho‘chimasdan, o‘z maqsadiga erishishda tavakkalchilikka bora oluvchi shaxs hisoblanadi.

1. **Mas’uliyat.** Tadbirkorning tashabbusi va tavakkalchiligi ortida uning mas’uliyati, ya’ni o‘zining xatti-harakati uchun mol-mulki va resurslari bilan javobgar bo‘lishga tayyorligi turadi.
2. **Yangilikka intilish.** Tadbirkorlikning mazmunida yangilikka intilish, ya’ni o‘z faoliyatini tashkil etish va amalga oshirishda yanada yuqori natijalarga erishish uchun muayyan yangilik va o‘zgarishlar kiritib borish muhim o‘rin tutadi.

**TADBIRKORLIKNING AHAMIYATI**

Siz o‘z oila a’zolaringiz turmush sharoitining yuqori darajada bo‘lishini xohlaysizmi? Bu sharoit va imkoniyatlarning aksariyat qismi tadbirkorlik faoliyati orqali yaratilishini hech o‘ylab ko‘rganmisiz?

Tadbirkorlik har bir insonni muayyan daromad bilan ta’minlab, uning o‘z ehtiyojlarini to‘laroq qondirish, turmush darajasini oshirishga imkon yaratadi. Agar jamiyatda tadbirkor insonlar ko‘p bo‘lsa, unda tinchlik va osoyishtalik,­ barqarorlikka intilish shunchalik kuchli bo‘ladi. Tadbirkor-lik yaxshi rivojlangan jamiyatda yaratuvchanlik, ilm-ma’rifat va saxovat yetakchi o‘rin tutadi.

Tadbirkorlik o‘z faoliyatidan to‘lanadigan soliq va ajratmalar orqali davlat budjeti daromadlarini ham ta’minlaydi. Budjet mablag‘lari qanchalik ko‘p bo‘lsa, jamiyat a’zolariga xizmat qiluvchi shart-sharoitlar (uy-joylar, yo‘llar, tibbiyot muassasalari, o‘quv maskanlari va boshqalar)ni yanada yaxshilash imkoni paydo bo‘ladi. Demak, tadbirkorlikning ahamiyati uning har bir shaxs, jamiyat va davlatning imkoniyatlarini kengaytirishi orqa-li namoyon bo‘ladi. Shunga ko‘ra, mamlakatimizda tadbirkorlik faoliyati davlat tomonidan muhofaza qilinadi va qo‘llab-quvvatlanadi.

**KIM TADBIRKOR BO‘LISHI MUMKIN?**

Tadbirkorlik faoliyati bilan shug‘ullanishni xohlagan barcha fuqarolar tadbirkor bo‘lishi mumkin. Biroq buning uchun fuqaro muomala layoqatiga ega bo‘lishi, ya’ni o‘n sakkiz yoshga to‘lgan bo‘lishi lozim.

O‘n olti yoshga to‘lgan voyaga yetmagan shaxs mehnat shartnomasi bo‘yicha ishlayotgan bo‘lsa yoki ota-onasi, farzandlikka oluvchilari yoxud homiysining roziligiga binoan tadbirkorlik faoliyati bilan shu­ g‘ullanayotgan bo‘lsa, u to‘la muomalaga layoqatli deb e’lon qilinishi

mumkin.

***O‘zbekiston Respublikasi Fuqarolik kodeksi, 28-modda***

Shu bilan birga, ayrim sabablarga ko‘ra tadbirkorlik faoliyati bilan shug‘ullanishi mumkin bo‘lmagan shaxslar yoki guruhlar mavjud. Bularga:

– davlat organlari;

– davlat organlarining mansabdor shaxslari;

– tadbirkorlik faoliyati bilan shug‘ullanishi qonun hujjatlarida man etil-gan boshqa shaxslarni kiritish mumkin.

**TADBIRKORLIK UCHUN NIMALAR ZARUR?**

Siz tadbirkorlik faoliyatini amalga oshirishingiz uchun quyidagilar ta-qozo etiladi:

– biznes-g‘oyaga ega bo‘lish;

– biznes-g‘oyani amalga oshirish uchun aniq xatti-harakatlar rejasi (biz-nes-reja) ishlab chiqish;

– tadbirkorlik faoliyatini yo‘lga qo‘yish uchun zarur bo‘lgan dastlabki (boshlang‘ich) kapitalga ega bo‘lish;

– tadbirkorlik faoliyatini amalga oshirish uchun kerakli moddiy resurs-lar va shart-sharoitlarga ega bo‘lish.



**BU QIZIQ...**

1997-yili kollejda birga tahsil olgan do‘stlar Internetdan har qan-day ma’lumotni topib bera oladigan algoritmni yaratish g‘oyasi bilan qiziqqan vaqtlarida buning nima bilan yakun topishini, hatto tasavvur ham qilmaganlar. Bu vaqtda ular yaxshi ta’lim olishga intiluvchi yosh talabalar edilar. Algoritm yaratish ustida ishni davom ettirish uchun vaqt yetmagani uchun ular o‘z ishlanmalarini «Yahoo» kompaniyasiga 1 mln. dollarga sotishga qaror qildilar. «Yahoo» bilan savdolashish narxi 500 ming dollargacha bordi, biroq oxir-oqibat algoritmni sotish-

dan voz kechdilar. Yigitlar algoritm ustida ishlashni davom ettirdilar. Natijada hozirda qiymati 250 mlrd. dollarga baholanayotgan «Google» kompaniyasi tashkil topdi.



**BILIMINGIZNI SINAB KO‘RING!**

1. Tadbirkorlik tushunchasi nimani anglatadi?
2. Nima uchun tadbirkorlik bozor ishtirokchilarini harakatga undovchi faoliyat hisoblanadi?
3. Tadbirkorlik layoqati qanday xislatlar orqali namoyon bo‘ladi?
4. Nima uchun tadbirkorlik ishlab chiqarish omillari orasida eng muhimi hisoblanadi?
5. Tadbirkorlikning asosiy jihatlarini izohlab bering.
6. Tadbirkorlik alohida shaxs, jamiyat va davlatga qanday manfaat keltirishi mumkin?
7. Kimlar tadbirkor bo‘la oladi?
8. Tadbirkorlikni boshlash uchun nimalar zarur?

**MAVZU YUZASIDAN AMALIY TOPSHIRIQ VA MASHQLAR**

****

**Test: «Siz tadbirkorlik layoqatiga egamisiz?»**

Ushbu test sizning tadbirkorlik layoqatingiz darajasini baholash imko-nini beradi. Savollarga «Ha» yoki «Yo‘q» deb javob bering.

1. Boshlagan ishingizni qandaydir to‘siqlar chiqishiga qaramasdan oxi-rigacha yetkaza olasizmi?
2. O‘z qaroringizda qat’iy tura olasizmi yoki sizni osongina fikringizdan qaytarish mumkinmi?
3. Siz o‘zingizga mas’uliyatni olish, boshqarishni yoqtirasizmi?
4. Atrofingizdagilarning hurmat va ishonchiga sazovormisiz?
5. Sog‘lommisiz?
6. Darhol natija olmasangiz ham tong otgandan kun botgunga qadar mehnat qilishga tayyormisiz?
7. Boshqalar bilan muloqot qilish va hamkorlikda ishlashni yoqtira-sizmi?
8. Boshqalarni ham tanlangan yo‘lning to‘g‘riligiga ishontira olasizmi?
9. Sizga boshqalarning g‘oya va fikrlari tushunarlimi?
10. Siz o‘z ishingizni boshlashni xohlagan soha bo‘yicha tajribangiz

bormi?

1. Siz amaldagi soliqqa tortish, ish haqini hisoblash, buxgalteriya hisobini yuritish qoidalari bilan tanishmisiz?
2. Siz taklif qilmoqchi bo‘lgan tovar yoki xizmatga o‘zingiz yasha-yotgan shahar yoki viloyatda talab bo‘ladimi?
3. Sizda marketing va moliya sohasida boshlang‘ich bilimlar bormi?
4. Yashayotgan shahringiz (viloyatingiz)da siz tanlagan yo‘nalishdagi boshqa tadbirkorlarning ishlari yaxshi ketyaptimi?
5. Mo‘ljalingizda ijaraga olish mumkin bo‘lgan bino bormi?
6. Siz o‘z korxonangizni faoliyatning birinchi yilida ta’minlab turish uchun yetarli moliyaviy mablag‘ga egamisiz?
7. Sizda o‘zingiz tashkil etayotgan korxonani moliyalashtirishga qa-rindoshlar va tanishlarni jalb etish imkoniyati bormi?
8. Mo‘ljalingizda zarur materiallarni yetkazib berishi mumkin bo‘lgan ta’minotchilar bormi?
9. Mo‘ljalingizda sizda yetishmaydigan bilim va tajribaga ega bo‘lgan mutaxassislar bormi?
10. O‘z shaxsiy ishiga ega bo‘lish – sizning asosiy orzungiz ekanligiga ishonasizmi?

**Kalit**

Har bir ijobiy javob uchun bir ballga ega bo‘lasiz. Ballar yig‘indisini hisoblab chiqing.

**Natija**

**Agar ballar yig‘indisi 17 va undan ko‘p bo‘lsa,** u holda siz tadbirkor bo‘lish uchun barcha zarur sifatlarga egasiz. Sizning maqsad sari inti-luvchanligingiz, kuch va muvaffaqiyatga ishonchingiz har qanday g‘oyani amalga oshirishda yordam beradi.

**Agar ballar yig‘indisi 13 dan 17 gacha bo‘lsa,** sizning tadbirkor si-fatida muvaffaqiyatga erishishda ishonchingiz u qadar qat’iy emas. Biroq siz yaxshi ishbilarmon bo‘lishingiz mumkin.

**Agar ballar yig‘indisi 13 dan kam bo‘lsa,** sizdan tadbirkor bo‘lishingiz uchun ko‘proq tajriba to‘plash va harakat qilish talab etiladi. Tadbirkorlikni boshlashdan avval o‘z qiziqishlaringiz, xohishingiz va imkoniyatlaringizni taqqoslab, aniq maqsad sari intilishingiz lozim.

E`TIBORINGIZ

UCHUN RAHMAT